CELEX: 62020TN0164
Language: hu
Date: 2020-03-19 00:00:00
Title: T-164/20. sz. ügy: 2020. március 19-én benyújtott kereset – BG kontra Parlament

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/33
            
         
      2020. március 19-én benyújtott kereset – BG kontra Parlament
      (T-164/20. sz. ügy)
      (2020/C 201/45)
      Az eljárás nyelve: angol
      
         Felek
      
      
         Felperes: BG (képviselők: A. Tymen, L. Levi és A. Champetier ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes 2019. május 20-i, a felperes 2017. júliusi, segítségnyújtás iránti kérelmét elutasító határozatát;
               
            
                  —
               
               
                  amennyiben ez szükséges, semmisítse meg az alperes 2019. december 10-i azon határozatát, amelyben elutasította a felperes 2019. augusztus 20-i panaszát;
               
            
                  —
               
               
                  ítéljen meg a felperesnek 50 000 euró kártérítést az alperes jogsértése miatt őt ért nem vagyoni kár megtérítéseként;
               
            
                  —
               
               
                  téríttesse meg a felperes költségeit.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
               
                  1.
               
               
                  Az első jogalap a meghallgatáshoz való alapvető jog megsértésére vonatkozik (a Charta 41. cikke (2) bekezdésének a) pontja).
               
            
               
                  2.
               
               
                  A második jogalap a részrehajlás nélküli, tisztességes ügyintézéshez való alapvető jog megsértésére (a Charta 41. cikkének (1) bekezdése), a személyzeti szabályzat 24. cikkének és a gondoskodási kötelezettségnek a megsértésére vonatkozik.
               
            
               
                  3.
               
               
                  A harmadik jogalap azon alapvető jog megsértésére vonatkozik, hogy az érintettre vonatkozó döntést indokolják (a Charta 41. cikke (2) bekezdésének c) pontja és a személyzeti szabályzat 25. cikke).
               
            
               
                  4.
               
               
                  A negyedik jogalap értékelési hiba elkövetésére, valamint a személyzeti szabályzat 12a. cikkének és 24. cikkének megsértésére vonatkozik.
                  A kártérítési igénnyel kapcsolatban a felperes ismerteti az alperes által elkövetett jogsértést, az őt ért kárt, valamint a jogsértés és a kár közötti okozati összefüggést.